**Erasmus+ KA1 mobilitási projektek – 2024/2025**

**Egyéni beszámoló - diákok**

A résztvevő adatai

|  |  |
| --- | --- |
| Név | Simon Adél |
| Évfolyam | 6.F |
| Intézmény | Csongrádi Batsányi János Gimnázium és Kollégium |

A projekt adatai:

|  |  |
| --- | --- |
| Hivatkozási szám (projektkód): | 2024-1-HU01-KA121-SCH-000207568  07568-MOBGRP-81674 |
| OID azonosító: | E10191799 |

A mobilitás adatai

|  |  |
| --- | --- |
| Mobilitás típusa  (nem helyes törlendő) | csoportos diák mobilitás |
| Fogadó intézmény neve | Ceip ALBIZ HLHI |
| Fogadó ország | Spanyolország |
| Munkanyelv | angol |
| Mobilitás időtartama  (munkanapok száma) | 7 nap |

Kérdések a mobilitás előtt:

**A résztvevő feladatai a mobilitás előtt**

(Kérjük, röviden mutasd be, hogyan készültél/készülsz fel a mobilitásra.)

|  |
| --- |
| -online találkozók, videóhívások (iskolában és otthon is). Erasmus napokon (okt). első videóhívás. Ezt követően több alkalommal.  -Szülői értekezlet az utazás előtt (szülők és utazó diákok részvételével) |

**Az elvárt tanulási eredmények meghatározása a mobilitás tervezési szakaszában (pályázat)**

Mit szeretnél tanulni, megtapasztalni, elsajátítani a mobilitás során? (Több célkitűzést is felsorolhatsz.)

|  |
| --- |
| Mobilitás előtt elkészítettem a bemutatkozó profilom. Ez alapján választották ki a fogadó diákot.   * Az angol nyelvtudásomat szeretném fejleszteni * Megtapasztalni hogy más külföldi ország(ok)ban a velem egykorú gyerekek hogyan élik le a mindennapjaik |

Kérdések a mobilitás után:

**A tanulási eredmények értékelése a mobilitás után**

|  |  |
| --- | --- |
| Mit tanultál, tapasztaltál, sajátítottál el a mobilitás alatt? Miben fejlődtél? | Sokkal nagyobb bátorsággal beszélgetek angolul  Megfigyelhettem az ottani iskolai órákat |
| Mennyire teljesültek az előzőleg meghatározott célkitűzéseid? | Maximálisan, még új barátokat is szereztem. |
| Tanultál olyat, amire előre nem számítottál? | Igen, baszk sportokat |

**Hogyan alkalmazhatóak a tanultak a mindennapi tanulásban?**

|  |  |
| --- | --- |
| Mire tudod használni a tanultakat? | Leginkább az angol nyelvű tanulmányaimban |
| Kivel osztottad meg az új ismereteket? | Csládommal és osztálytársaimmal |
| A tapasztalatok milyen előnyt jelentenek számodra a hazai tanulmányaid során? | Sok segítséget nyújtanak a nyelvi tanulmányaim során. |

A mobilitás programja:

Kérjük, részletezd a mobilitás alatt megvalósított tanulással kapcsolatos tevékenységeket. (Például: órarend, részletes program, szabadidős tevékenységek)

Első nap (hétfő): Kezdetét vette a nagy utazás. Már reggel elindultunk Bécsbe, hogy minél hamarabb a reptérre érjünk az út elég hosszú volt de jól eltelt. Útközben megálltunk egy benzinkúton de mindjárt mentünk is tovább. A reptéren nemsokkal a megérkezés után leadtuk a bőröndöket és be is csekkoltunk. Utána én ledöbbentem mennyi féle bolt meg shop meg minden volt (ez volt számomra a lakoma a szemnek rész). Hát mit ne mondjak nem volt olcsónak nevezhető kb semmi. Vásárolhattunk volna, de nem nagyon használtuk ki az árak miatt. Hamarosan megkaptuk hol kell majd felszállnunk és nem sokkal később már a repülőn ültünk. Életemben először repültem, de legalább nem idegen mellett kellett ülnöm. Nagyon fura volt, nem tudom hogy tud valaki aludni a repülőn. Mindegy a lényeg az, hogy a felszállás jobb volt, mint a le. Bilbaoban miután felvettük a csomagjainkat felszálltunk egy buszra ami a központi busz- és metrómegállóba vitt minket. A megállóban pedig megismerkedtünk Ander és Inaki tanárúrral. Én időközben nem találtam a sapkám (szpojler nem is lett meg a buszon hagytam). Metróval elmentünk Sestao egyik parkjába na és akkor... Arra lettünk figyelmesek, hogy a fogadóink egy hatalmas plakáttal szaladnak felénk amin az állt, hogy Welcome Sestao: Üdvözöllek és a neveink. Majd elindultunk abba a házba, amit az elkövetkezendő egy hétben az otthonomnak nevezhettem.

Második nap (kedd):Spanyolországbancsak 9 kor kezdődik a suli hát milyen mázlisták már. A reggelünk egy angol órával kezdődött illetve körbevezettek és megmutatták a sulit. Később megnéztük ahogy a legfiatalabb ovisok próbálnak egy délutáni műsorra de erről majd később. A nap többi része igazából abból állt, hogy megnéztünk órákat. Na és jött az ebéd csak úgy mellékesen megjegyezném, hogy nem a legcsendesebb iskola, de lehet, hogy ezt az egész országban így szokás. Még reggel az anyuka adott nekem egy kék sálat és elmagyarázta, hogy van egy hagyomány ott, hogy minden februárban körbejárják a város parkjait és dalokat énekelnek illetve ilyen bothoz hasonló rudakat ritmusra ütik a fölhöz a jó termésért. Ez volt az az előadás, amiről már volt szó már korábban is. A délutánt azzal töltöttük, hogy mi is jártuk a parkokat és ezt a hagyomány folytattuk. Miután vége lett a sulinak mindenki haza ment. A családok is szerveztek nekünk különböző programokat illetve közöseket is. A mai program séta volt méghozzá a tengerpart mellett. Ide Abigélék, Kardos Nóriék és Seres Nóriék is velünk jöttek. Körbejártunk egy hegyet és az út végén arra lettünk figyelmesek, hogy a fiúk ott fociznak egy játszótér mellett, köszöntünk nekik és aztán beültünk egy étterembe és ittunk egy-egy forrócsokit. Utána pedig haza mentünk.

Harmadik nap (szerda): A szokás szerint reggel 9 kor a suliban gyülekeztünk majd először metróval majd gyalog elmentünk a híres Guggenheim múzeumba. Tényleg nem ugyanolyan, mint amilyenek általában szoktak lenni a múzeumok. Miután végigmentünk, lehetett vásárolni és elindultunk vissza a suliba. Ott megebédeltünk és órák után hazamentünk és elkezdtünk készülődni egy hídhoz. A hídhoz jött velünk Zora, Kardos Nóri, Zita, Abigél illetve később kiderült, hogy a fiúk is ott voltak csak ők hamarabb ott voltak. Ez egy olyan híd volt amin egy víz feletti hajón lehetett átmenni egyik oldalról a másikra. Először átmentünk a túloldalra majd egy lifttel felmentünk a híd tetejére egészen pontosan 60 méter magasan voltunk. Egy motorcsónakkal átmentünk a túloldalra majd pedig a busszal visszamentünk a városba.

Negyedik nap (csütörtök): A mai napot is az iskolában töltöttük és megnéztünk egy ének illetve egy technika órát. Van egy szokásuk az iskolában náluk van egy óra szünetük és ha ennek vége a szünet utáni első órában van a gyerekeknek 5-10 percük visszazökkenni a tanulásba és ezalatt az 5-10 perc alatt szól a zene és rajzolhatnak vagy írhatnak egy papírra. Később még részt vettünk egy joga órán, majd jött is a szokásos ebéd. Iskola után pedig jött az eddigi kedvenc programom a shopping!!!! Na ide jöttek velünk Zitáék, Abigélék. Egy viszonylag közeli plázába mentünk el gyalog. Az első üzlet egy sminkes bolt volt ahol összefutottunk Dominikékkal. Voltunk még: Pull&Bear –ben, New Yorker-ben, Primark-ban és még egy csomó helyen. Miután jól bevásároltunk haza sétáltunk és ennyi volt a nap.

Ötödik nap (péntek): Ma reggel kaptam egy saját névvel ellátott Athletic Bilbao mezt és azt mondták ebben menjek ma. A szokásos időpontban találkoztunk a suliban és elindultunk a metróval nem tudom hova (na jó már tudom hova mentünk de akkor még nem tudtam). Mikor odaértünk egyből ki lehetett találni hova hoztak bennünket mert elég nagy épület volt. Az Athletic Bilbao stadiumjába vittek. Megismerkedtünk a csapat múltjával és megnéztük a stadiumot is illetve láttuk a VIP részleget is. Itt is volt egy szép bolt, ahol kulcstartótól mezig bármit tudtál venni ami focival kapcsolatos. Ebédre visszamentünk a suliba és egy tesi órán is részt vettünk, ahol baszk sportokkal ismerkedtünk meg. A családos program megint tarolt de előbb még elmentünk egy kis nasit venni. A program egy csajos buli volt ahova eljött Seres Nóri, Kardos Nóri, Abigél, Zita és ugye én is ott voltam hiszen nálunk tartottuk. Nagyon jó volt társasoztunk, raktunk fel arc maszkot és pizzát ettünk még. Miután a vendégek elmentek mi is lefeküdtünk aludni.

Hatodik nap (szombat): A mai nap a buszmegállóban találkoztunk és San Sebastianba mentünk, ami egy viszonylag közeli város egy órányira volt busszal. Mikor odaértünk körbejártuk a várost majd elmentünk egy tropikáriumba láttunk sokféle halat meg rákot és és itt is lehetett vásárolni. Később kicsit egyedül is barangolhattunk a belvárosban, majd még elmentünk enni egy churrost és a sephora –ba. Az óvárosban nem lehet autóval közlekedni. Nagyon tetszett. Majd visszaindultunk Sestao-ba. Mikor visszaértünk a fogadóink már ott vártak a metrómegállóhoz közeli parkban. Még ott maradtunk egy páran gyerekek és ismerkedtem is egy kicsit de nemsokkal később már otthon is voltunk.

Hetedik nap (vasárnap): A mai napot online is dolgoztunk és a családdal töltöttem a legtöbb időt, hiszen hétvége volt. A feladatok a vidék nyelvi sajátosságair vonatkoztak, tanultunk arról, hogy mi a különbség a spanyol és baszk nyelv között. Délután elvittek ahhoz a templomhoz ahol leforgatták a trónok harcát. 241 lépcsőfokot másztunk meg a családdal és Abigél családjával, mert ők is jöttek. Jó sokat kellett mászni visszafelé de nemsokkal utána már egy étteremben csücsültünk. Ez egy különleges napnak számított hiszen ma Abigél születésnapja a családja kedveskedett is neki egy tortával. Miután végeztünk hazamentünk onnan pedig elsétáltunk a közeli parkba ahol ott volt Zita és a fogadója. Itt voltunk kb 21:00 ig aztán hazamentünk.

Nyolcadik nap (hétfő): Az utolsó nap hát ez is eljött... Az iskolától kaptunk egy-egy kulcstartót és emléklapot. A mai nap a búcsúé volt hiszen tényleg szereztem új barátokatmég az iskolában ebédeltünk de három órakor már egymást ölelgettük és búcsúzkodtunk miután az osztálytól sikerült elbúcsúzni még az iskola előtt ott várt a család őszintén a lehető legjobb családot kaptam. Nem fogom felsorolni, hogy tárgyilagosan miket kaptam mert nem az a fontos de egy élményekkel dús hetet kaptam egyaránt a családtól és az iskolától is de a repülő nem vár meg ezért könnyes búcsút vettünk és elindultunk. A repülőtéren nem sokat szöszmötöltünk leadtuk a bőröndöket és becsekkoltunk a repülő utat kb végigaludtam ugyanez volt a busz úttal is és már csak arra ébredtem, hogy otthon édes otthon.

Dátum: 2025. február. 15.

résztvevő aláírása